ယႃႇၶႂ်ႈပဵၼ်ၵူၼ်းၶွႆ

ပွၵ်ႈၼိုင်ႈ မီးသိူဝ်သွင်တူဝ်၊ တူဝ်ၼိုင်ႈ လႆႈယူႇဝႆႉၼႂ်းၶွၵ်ႈ
တူဝ်ၼိုင်ႈသမ်ႉလႆႈယူႇလွတ်ႈလႅဝ်းတင်းၼွၵ်ႈ၊

လိူၵ်ႈဢမ်ႇလေႇ ၽိူဝ်ႇၶႃသွင်တူဝ်မႃးႁၼ်ၵၼ် သိူဝ်တူဝ် 
ဢၼ်လႆႈယူႇၼႂ်းၶွၵ်ႈၼၼ်ႉဝႃႈ

သိူဝ်ဢၼ်လႆႈယူႇ တင်းၼွၵ်ႈၼၼ်ႉ လႆႈလွတ်ႈလႅဝ်း၊ 
ၶႂ်ႈၵႂႃႇလႂ် ၶႃႈမႃးလႂ်ၵေႃႈလႆႈ၊
ဝူၼ်ႉႁၼ်ၸိူင်ႉၼႆသေပဵၼ်ဢၼ်ၶွႆသိူဝ် 
တူဝ်တင်းၼွၵ်ႈ ၼၼ်ႉယူႇယဝ်ႉ။
သိူဝ်တူဝ်တင်းၼွၵ်ႈၼၼ်ႉၵေႃႈ ၽိူဝ်ႇမႃးႁၼ်သိူဝ်
ဢၼ်လႆႈၶင်ဝႆႉၼႂ်းၶွၵ်ႈၼၼ်ႉ သမ်ႉဝူၼ်ႉႁၼ်မႅၼ်ႈဝႃႈ
တႃႉၶႂ်ႈပဵၼ်သိူဝ်ဢၼ်ယူႇဝႆႉၼႂ်းၶွၵ်ႈၼၼ်ႉလႃႈ
ဢမ်ႇလႆႈလူဝ်ႇႁဵတ်းသင် ဢမ်ႇလႆႈလူဝ်ႇႁႃၵိၼ်တင်းတႂ်ႈ
တင်းၼိူဝ်သင် လႆႈယူႇၵတ်းၵတ်းယဵၼ်ယဵၼ်(ဢႄးေသး)
ၵူၺ်း၊ ဝႃႈၼႆသေၶွႆတူဝ်ဢၼ်ယူႇၼႂ်းၶွၵ်ႈၼၼ်ႉယဝ်ႉ။
ၽူိဝ်ႇဝႃႈၶႃလႆႈလႅၵ်ႈယူႇတီႈယူႇၵၼ်ယဝ်ႉၼၼ်ႉ မိူဝ်ႈတေႇ
ၸႃႉလႆႈယူႇတေႉ ပဵၼ်ဢၼ်ႁူမ်ၸူမ်းၸွမ်းတေႉတေႉ
ေသတႃႉ ယူႇႁိုင်မႃးဢိတ်းၼိုင်ႈ ပတ်ႉဢဝ်ၶႃတၢႆပႅတ်ႈ
ၼင်ႇၵၼ်၊ တူဝ်ၼႂ်းၶွၵ်ႈၼၼ်ႉ ဢိုပ်းတၢင်းၵိၼ်သေ
လႄႈတၢႆ၊ တူဝ်တင်းၼွၵ်ႈၼၼ်ႉသမ်ႉ ႁႅင်းၸႂ်တူၵ်း
သေလႄႈတၢႆ။
ၵမ်ႈပႃႈၼမ် ပိူင်ပဵၼ်သၽႃႇဝ ၵူၼ်းႁဝ်းၼႆႉၵေႃႈမိူၼ်ၼၼ်
ယဝ်ႉ၊ တၢင်းမူၼ်ႈသိူဝ်း ဢၼ်မီးတီႈၸဝ်ႈၵဝ်ႇၼၼ်ႉ
ဢမ်ႇတူၺ်းႁၼ် ဝႆႉဢုပဵၵ်ႉၶႃႇပႅတ်ႈသေ ၵႂႃႇၸွၼ်မူၼ်ႈ
သိူဝ်းလူၺ်ႈ တၢင်းမူၼ်ႈသိူဝ်းပိူၼ်ႈၼၼ်ႉယဝ်ႉ။
တီႈတေႉမၼ်းၵေႃႈ မိူဝ်ႈၸဝ်ႈၵဝ်ႇၵႂႃႇ ၶွႆလွင်ႈၸေးၸိမ်ႇ
တၢင်းမူၼ်ႈသိူဝ်းပိူၼ်ႈယူႇၼၼ်ႉ ၵူၼ်းၸိူဝ်းၼၼ်ႉၵေႃႈ
ၶဝ်ၶွႆတၢင်းမူၼ်ႈသိူဝ်းၸဝ်ႈၵဝ်ႇဢၼ်မီးဝႆႉၼၼ်ယူႇ
ဢၼ်ဝႃႈၼၼ်ႉ ယႃႇပေလိုမ်း။
ပၢႆးဝူၼ်ႉၶပ်ႉ။